«Татарстан Республикасының аерым закон актларына үзгәрешләр
кертү турында» Татарстан Республикасы Законының 72 статьясына үзгәреш кертү хакында»Татарстан Республикасы законы проектына
АҢЛАТМА

«Җирле үзидарә органнарына һәм җирле үзидарәнең вазыйфаи затларына карата контроль-күзәтчелек эшчәнлеген оештыру турында һәм «Бердәм гавами хакимият системасында җирле үзидарә оештыруның гомуми принциплары турында» Федераль законга үзгәрешләр кертү хакында» 2026 елның 9 апрелендәге 85-ФЗ номерлы Федераль закон белән «Бердәм гавами хакимият системасында җирле үзидарә оештыруның гомуми принциплары турында» 2025 елның 
20 мартындагы 33-ФЗ номерлы Федераль законга үзгәрешләр кертелде, алар белән «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның җирле үзидарә органнары вәкаләтләренә кагылышлы нигезләмәләренең гамәлдә булу срогын 2028 елның 1 гыйнварына кадәр озайтылды (элек бу нигезләмәләр 
2027 елның 1 гыйнварыннан үз көчен югалтачак дип каралган иде).
«Татарстан Республикасының аерым закон актларына үзгәрешләр кертү турында» 2025 елның 26 декабрендәге 100-ТРЗ номерлы Татарстан Республикасы Законының 66 статьясы белән «Татарстан Республикасында җәмәгать тәртибен саклауда гражданнарның катнашуы турында» 2015 елның 16 гыйнварындагы 4-ТРЗ номерлы Татарстан Республикасы Законына «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законга сылтаманы «Бердәм гавами хакимият системасында җирле үзидарә оештыруның гомуми принциплары турында» 2025 елның 20 мартындагы 33-ФЗ номерлы Федераль законга сылтамага алмаштыру өлешендә үзгәрешләр кертелде.
Үзгәртелә торган нигезләмәләр җирле үзидарә органнары вәкаләтләренә кагылганлыктан, «Татарстан Республикасының аерым закон актларына үзгәрешләр кертү турында» 2025 елның 26 декабрендәге 100-ТРЗ номерлы Татарстан Республикасы Законының 72 статьясындагы 2 өлешендә әлеге нигезләмәләр 
2027 елның 1 гыйнварыннан үз көченә керәчәк дип каралган иде (элек федераль законнарда каралган кебек).
Федераль законнардагы югарыда әйтелгән үзгәрешләргә бәйле рәвештә, әлеге датаны 2028 елның 1 гыйнварына дип үзгәртергә кирәк.
